ปกติทานยาต้านตลอด ในสิทธิบัตรทอง แต่เมื่อทำงานที่ต่างจังหวัดแล้ว ต้องเข้าประกันสังคม ทำให้ผมหยุดทานยาต้านไปเกือบ 1 ปี แล้วตอนนี้ยังสามารถใช้สิทธิประกันสังคมรักษา ได้หรือไม่ครับ แล้วต้องเริ่มต้นใหม่ในการรักษาไหมครับ แล้วถ้ามีเชื้อดื้อยา จะมีการรักษาแบบไหนครับ "ขอบครับ"
สวัสดีค่ะ โรค hiv เป็นโรคภูมิคุ้มกันบกพร่องจากการติดเชื้อไวรัส hiv ซึ่งในปัจจุบันนั้นมียาต้านไวรัสที่มีประสิทธิภาพการรักษาค่อนข้างดี แนะนำว่าควรจะกินยาทุกวันติดต่อกันไม่ขาดยา เนื่องจากโรคนี้สำคัญก็คือต้องกินยาต้านไวรัสทุกวันตรงเวลา เพื่อควบคุมปริมาณเชื้อไวรัสในร่างกายให้ได้ค่ะ หากควบคุมปริมาณเชื้อไวรัสในร่างกายไว้ได้ อาจมีภาพชีวิตและอายุขัยได้ใกล้เคียงคนปกติค่ะ และที่สำคัญห้ามขาดการรักษาเด็ดขาดแนะนำกลับไปพบแพทย์ที่รพ.ใกล้บ้านเพื่อรับยาต้านไวรัสต่อเนื่อง สามารถใช้สิทธิประกันสังคมตามรพ.ที่มีสิทธิ์หรือลงทะเบียนไว้ได้ หากสามารถไปนำประวัติการรักษาจากรพ.เดิมมาให้คุณท่านต่อไปดูด้วยจะดีมาก แพทย์อาจต้องเจาะเลือดดูระดับภูมิคุ้มกันหรือระดับเชื้อไวรัสก่อนที่จะทำการรักษาหรือให้ยาต่อค่ะ